Perry Mason

***Perry Mason*** er en amerikansk krim- og rettsdramaserie som gikk på CBS fra 1957 til 1966. Serien handlet om den amerikanske forsvarsadvokaten Perry Mason. Rollen som Mason ble spilt av Raymond Burr. Serien var basert på en karakter skapt av Erle Stanley Gardner i 1933.

Serien ble i perioden 1985 til 1993 etterfulgt av en rekke TV-filmer, også her med Raymond Burr i rollen som Perry Mason og Barbara Hale i rollen som Della Street. Hales sønn William Katt spilte rollen som Paul Drake jr.

## I Norge
*Perry Mason* var en av de aller første kriminalseriene som ble sendt i Norge. Sendingene startet på NRK 1. september 1961 og var blant de første kriminalserien som ble sendt under programvignetten Detektimen. Perry Mason var den krimserien som fremfor noen annen gjorde Detektimen til et kjent begrep. Dagblad-journalist Fredrik Wandrup skrev i 1999 at fredagen overtok lørdagens plass som ukas viktigste dag på grunn av denne serien. «Detektimen skulle komme til å bli et nasjonsbyggende element i det nye mediefellesskapet som samlet Norge under den hellige norske rikskringkasting». Wandrup skriver vider at «Perry Mason og seinere *Forsvarsadvokatene* viste folk at systemet virket, at rettferdigheten fantes, at lovene ikke var skrevet forgjeves. Kort sagt: Mason var den demokratiske helt. Han bekreftet for alle at krigen var over og at det fantes håp der borte hos juryen et sted».

## Handling
Perry Mason er forsvarsadvokaten som aldri har tapt en eneste sak. I hver episode møter Mason statsadvokat Hamilton Burger (William Talman) i rettssalen. Og hver gang avslører Mason – godt hjulpet av sin engasjerte sekretær Della Street (Barbara Hale) og lojale privatdetektiv Paul Drake (William Hopper) – nye beviser som renvasker klienten for drapsmistankene.

## Om serien
Raymond Burr vant to Emmy-priser (1959 & 61) for sin rolle. I tillegg til dette vant Barbara Hale i 1959 en Emmy for beste birolle i serien.

## I rollene
* Raymond Burr ...  Perry Mason / ... (271 episoder, 1957-1966) 
* William Hopper ...  Paul Drake / ... (237 episoder, 1957-1966) 
* Barbara Hale ...  Della Street (234 episoder, 1957-1966) 
* William Talman ...  Hamilton Burger / ... (194 episoder, 1957-1966) 
* Ray Collins ...  Lt. Tragg / ... (166 episoder, 1957-1965) 
* Lee Miller ...  Sgt. Brice / ... (68 episoder, 1957-1966) 
* Wesley Lau ...  Lt. Andy Anderson / ... (62 episoder, 1961-1965) 
* George E. Stone ...  Court Clerk / ... (43 episoder, 1958-1962) 
* S. John Launer ...  Judge / ... (32 episoder, 1958-1966) 
* Kenneth MacDonald ...  Judge / ... (32 episoder, 1957-1966)

## TV-filmer
Med Raymond Burr i rollen.
* *Perry Mason Returns* (1985) 
* *Perry Mason: The Case of the Notorious Nun* (1986)  
* *Perry Mason: The Case of the Shooting Star* (1986) 
* *Perry Mason: The Case of the Lost Love* (1987)  
* *Perry Mason: The Case of the Sinister Spirit* (1987)
* *Perry Mason: The Case of the Murdered Madam* (1987) 
* *Perry Mason: The Case of the Scandalous Scoundrel* (1987) 
* *Perry Mason: The Case of the Avenging Ace* (1988)  
* *Perry Mason: The Case of the Lady in the Lake* (1988) 
* *Perry Mason: The Case of the Lethal Lesson* (1989)  
* *Perry Mason: The Case of the Musical Murder* (1989) 
* *Perry Mason: The Case of the All-Star Assassin* (1989) 
* *Perry Mason: The Case of the Poisoned Pen* (1990) 
* *Perry Mason: The Case of the Desperate Deception* (1990)  
* *Perry Mason: The Case of the Silenced Singer* (1990) 
* *Perry Mason: The Case of the Defiant Daughter* (1990)  
* *Perry Mason: The Case of the Ruthless Reporter* (1991)
* *Perry Mason: The Case of the Maligned Mobster* (1991)
* *Perry Mason: The Case of the Glass Coffin* (1991) 
* *Perry Mason: The Case of the Fatal Fashion* (1991) 
* *Perry Mason: The Case of the Fatal Framing* (1992) 
* *Perry Mason: The Case of the Reckless Romeo* (1992) 
* *Perry Mason: The Case of the Heartbroken Bride* (1992)  
* *Perry Mason: The Case of the Skin-Deep Scandal* (1993) 
* *Perry Mason: The Case of the Telltale Talk Show Host* (1993) 
* *Perry Mason: The Case of the Killer Kiss* (1993)

## Referanser


## Eksterne lenker
*